Diari Oficial de la Generalitat Valenciana


Sumari del DOGV 6658, del 24-11-2011 (2011/11821)

RESOLUCIÓ de 9 de novembre de 2011, de la Conselleria d'Educació, Formació i Ocupació, per la qual s'atribuïx la denominació específica d'Enric Valor a l'Institut d'Educació Secundària de Castalla.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6658

Data del DOGV
:   24-11-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/11436


Data del document
:   09-11-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 9 de novembre de 2011, de la Conselleria d'Educació, Formació i Ocupació, per la qual s'atribuïx la denominació específica d'Enric Valor a l'Institut d'Educació Secundària de Castalla. [2011/11564]  
El Consell Escolar de l'Institut d'Educació Secundària de Castalla, en la sessió celebrada el 30 de març de 2011, va aprovar sol·licitar el canvi de denominació específica d'Enric Valor per al mencionat centre.  
Esta proposta va ser aprovada pel Consell Escolar Municipal, en sessió celebrada el dia 6 de juny de 2011, en honor a la figura literària de l'insigne escriptor nascut a Castalla. A més a més, disposa, de l'informe favorable de la Inspecció Educativa de la Direcció Territorial d'Alacant.  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària, establix que, creat el centre, el consell escolar del mateix podrà proposar a la Conselleria d'Educació la denominació específica, després de l'informe favorable del consell escolar municipal o, si no n'hi ha, del ple de l'ajuntament corresponent.  
  
L'article 3.3 de l'esmentat reglament, establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana ha certificat que no figura inscrit cap centre en eixa localitat amb la dita denominació.  
Vista la proposta del director general d'Ordenació i Centres Docents, de data 7 de novembre de 2011, de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i en virtut de la delegació establida en la Resolució de 22 de juny de 2010, resolc:  
  
  
Primer  
Autoritzar el canvi de denominació específica a l'Institut d'Educació Secundària de Castalla.  
  
Segon  
Concedir la denominació específica d'Enric Valor a l'Institut d'Educació Secundària de Castalla, codi 22065837.  
  
Tercer  
Inscriure esta resolució en el Registre de Centres Docents de la Comunitat Valenciana.  
  
Quart  
La present resolució tindrà efectes a partir del dia que es publique en el Diari Oficial de la Comunitat Valenciana.  
  
Quint  
Contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Secretària Autonòmica d'Educació de la Conselleria d'Educació, Formació i Ocupació en el termini d'un mes a comptar de l'endemà a la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà a la seua publicació.  
Tot això d'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjuí que s'utilitze qualsevol altra via que es considere oportuna.  
  
València, 9 de novembre de 2011.- El conseller d'Educació, Formació i Ocupació, p. d. (R 22.06.2010; DOCV núm. 6301, de 01.07.2010), la secretària autonòmica d'Educació: M.ª Auxiliadora Hernández Miñana.